Istraga poslovnog kriminala - pitanje prioriteta (17/7/02) - 2002-07-17
Postoji li novac i vrijeme da se skandali u potpunosti istraže, te podignu optužnice? - pita Randall Eliason, bivši pomoćnik saveznog t
U posljednje vrijeme sve veći broj američkih kompanija nalazi se na udaru kritika zbog korupcije i prevara. U nedavnom intervjuu za televiziju Glasa Amerike situaciju je pojasnio Randall Eliason, profesor prava i bivši pomoćnik saveznog tužitelja u gradu Washingtonu. Njegova specijalnost bile su prijevare u privredi te druga kaznena djela u poslovnom sektoru. Mnogi Amerikanci, obični ulagači u dionice američkih kompanija, vjerojatno se pitaju zašto skandali poput i izlaze na vidjelo baš u ovom trenutku. Postoji li nešto u upravnim odborima korporacija što potencira dojam rasprostranjene korupcije? : Korporativni kriminal postoji od kada postoje i korporacije tako da tu nema ništa nova. Oduvijek su postojali ljudi koji su bili voljni počiniti prijevare ili neka druga kaznena dijela ako su vjerovali da mogu obrnuti koji dolar i za to ne odgovarati. Niz posljednjih slučajeva, međutim, pogodio je široke slojeve ljudi i to privlači pozornost javnosti, medija i Kongresa. Ne vjerujem da postoji neka promjena u korporativnoj etici ili prirodi korporativnog kriminala. Navedene računovodstvene skandale ispitat će Državna komisija za vrijednosnice i burzovno poslovanje te Ministarstvo pravosuđa. Nameće se pitanje – kakva je situacija s njihovim zakonskim sankcioniranjem? : "Sve će se svesti na pitanje financiranja istraga. Agencije savezne vlade, Državna komisija za vrijednosnice i burzovno poslovanje te Ministarstvo pravosuđa povest će brojne istrage. Ključno pitanje je postoje li sredstva i vrijeme da se ti skandali u potpunosti istraže, a protiv odgovornih podignu optužnice. Naime, navedena državna tijela imaju ograničena sredstva i stoga stalno trebaju određivati priritete kako bi se isplanirali njihovi proračunski troškovi. Ti se prioriteti mijenjaju s vremena na vrijeme, dolaskom na vlast nove adminsitracije ili izbijanjem skandala koji traže adekvatan odgovor države." Profesor Eliason kaže da je jako teško ispitati skandale poput Enrona ili WorldComa jer treba pregledati desetine tisuća dokumenata i ispitati velik broj svjedoka koji nisu otvoreni u davanju odgovora nego su ponekad i neprijateljski raspoloženi. Osim sredstava, napominje profesor Eliason, važno je i da Kongres dade do znanja nadležnim državnim tijelima da imaju mandat da istragu navedenih skandala postave kako svoj glavni prioritet.